**Előterjesztés**

**Litér Község Önkormányzata Képviselő-testületének**

**a 2019. szeptemberi ülésére**

**a természetben nyújtott szociális célú tűzifa támogatás jogosultsági feltételeiről**

**napirendi ponthoz**

***Tisztelt Képviselő-testület!***

***Tisztelt Bizottság!***

Az idei évben is a Belügyminisztérium felé pályázatot lehetett benyújtani szociális célú tűzifa program keretén belül.

A pályázati feltételek alapján Litér Község Önkormányzata maximum 56 m3 keménylombos fa fajtájú tűzifára igényelhet támogatást.

A támogatás mértéke 14.000 Ft/erdei m3+ÁFA, amelyhez 1.000 Ft/erdei m3+ÁFA mértékű önrész vállalása szükséges.

Az ebr42 önkormányzati információs rendszerben a szociális célú tűzifavásárláshoz kapcsolódó kiegészítő támogatása iránti pályázatunk pozitív elbírálásban részesült.

A Belügyminisztérium, mint Támogató rögzítette, hogy a Kedvezményezettet a benyújtott pályázata alapján a 2019. augusztus hó 21. napján kelt BMÖGF/51-40/2019. iktatószám alatti miniszteri döntésnek megfelelően **1 209 040,-Ft, azaz egymillió-kettőszáz kilencezer-negyven forint** vissza nem térítendő támogatásban részesít, **71 120,- Ft azaz hetvenegyezer egyszáz húsz forint** önrész vállalása mellett.

A tűzifa szállításával kapcsolatos költségek az önkormányzatot terhelik. A támogatás feltételeit a települési önkormányzat rendeletben kell, hogy meghatározza, melyben a szociális rászorultság szabályait és az igénylés részletes feltételeit kell szabályozni. Az előterjesztés mellékletét képezi a rendelet tervezet.

Kérem a Tisztelt Bizottsági tagokat és a Képviselő-testületet, hogy az előterjesztést megvitatni és a rendelet tervezetet elfogadni szíveskedjenek!

Litér, 2019. szeptember 4.

 Szedlák Attila sk.

 polgármester